钦定古今图书集成/明伦汇编/家范典/第073卷 > 汉应劭风俗通义 > 《叙愁赋》魏·曹植
## 钦定古今图书集成/明伦汇编/家范典/第073卷 > 汉应劭风俗通义 > 《叙愁赋》魏·曹植

时家二女弟故汉皇帝聘以为贵人，家母见二弟愁思，故令予作《赋》曰：

嗟妾身之微薄，信未达乎义方。遭母氏之圣善，奉恩
化之弥长。迄盛年而始立，修女职于衣裳。承师保之
明训，诵六列之篇章。观图象之遗形，窃庶几乎英皇。
委微躯于帝室，充末列于椒房。荷印绂之令服，非陋
才之所望。对床帐而太息，慕二亲以憎伤。扬罗袖而
掩涕，起出户而彷徨。顾堂宇之旧处，悲一别之异乡。